MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning med henblik på vedtagelse af forslag til Europa-Parlamentets og Rådets forordning om fastsættelse af bestemmelser og procedurer for indførelse af støjrelaterede driftsrestriktioner i Unionens lufthavne inden for en afbalanceret strategi og om ophævelse af Europa-Parlamentets og Rådets direktiv 2002/30/EF /* COM/2014/0205 final - 2011/0398 (COD) */





2011/0398 (COD) MEDDELELSE FRA KOMMISSIONEN TIL EUROPA-PARLAMENTET i henhold til artikel 294, stk. 6, i traktaten om Den Europæiske Unions funktionsmåde vedrørende Rådets holdning med henblik på vedtagelse af forslag til Europa-Parlamentets og Rådets forordning om fastsættelse af bestemmelser og procedurer for indførelse af støjrelaterede driftsrestriktioner i Unionens lufthavne inden for en afbalanceret strategi og om ophævelse af Europa-Parlamentets og Rådets direktiv 2002/30/EF (EØS-relevant tekst) 1. Sagsforløb Forslag sendt til Europa-Parlamentet og Rådet (dokument KOM(2011) 828 endelig – 2011/398 COD): || 1. december 2011 Udtalelse afgivet af Det Europæiske Økonomiske og Sociale Udvalg: || 28. marts 2012 Europa-Parlamentets førstebehandlingsholdning vedtaget: || 12. december 2012 Fremsendelse af det ændrede forslag: || Ikke relevant Rådets holdning vedtaget: || 24. marts 2014 2. Formålet med Kommissionens forslag Hovedformålet med dette forslag er at sikre en ensartet anvendelse i EU af ICAO's sæt af principper og retningslinjer, der er kendt som den "afbalancerede strategi", ved indførelsen af støjrelaterede driftsrestriktioner. Det erstatter og ophæver direktiv 2002/30/EF, som er den nuværende basisretsakt, hvad angår bestemmelser og procedurer for indførelse af støjrelaterede driftsrestriktioner i EU's lufthavne. Med de nye bestemmelser harmoniseres de forskellige trin i beslutningsprocessen fra indsamling af dokumentation ud fra internationalt anerkendte data og metoder og en rettidig og omfattende høring af alle berørte parter til sikring af tilstrækkeligt lange frister til at underrette berørte operatører. En robust proces vil i sidste instans skabe et incitament til at finde de mest omkostningseffektive løsninger, hvormed støjgenerne kan mindskes. Et andet element i forslaget omhandler definitionen af "luftfartøjer, der kun netop opfylder kravene", som er de mest støjende luftfartøjer i den eksisterende flåde. Den gradvise udfasning af sådanne luftfartøjer kan være en meget omkostningseffektiv foranstaltning i bestræbelserne på at mindske støjgenerne. Med udfasningen af disse forbedres vilkårene for de borgere, der bor i nærheden af lufthavne, samtidig med at der gives plads til yderligere vækst i lufttrafikken. 3. Bemærkninger til Rådets holdning Rådets holdning afspejler den politiske aftale, som blev indgået mellem Europa-Parlamentet og Rådet den 27. januar 2014. Kommissionen kan tilslutte sig denne aftale. Kommissionen har afgivet en erklæring som et bidrag til aftalen. De vigtigste ændringsforslag fra Rådet vedrører øget fokus på vigtigheden af sundhedsaspekter, en specifik mæglingsproces ved gennemførelsen af høringer indføres, udfasningen af "luftfartøjer, der kun netop opfylder kravene" udskydes, tilvejebringelsen af oplysninger om støj specificeres, delegationen til at ændre definitionen af henholdsvis luftfartøjer og luftfartøjer, der kun netop opfylder kravene, ophæves, og problemer med gennemførelsen tages op, herunder en bestemmelse om hævdvundne rettigheder, en overgangsforanstaltning og en udskudt ikrafttræden. Angående Kommissionens ret til indsigt forpligtes den kompetente myndighed ifølge Rådets holdning til at gennemgå Kommissionens underretning og orientere Kommissionen om sine hensigter. Alt i alt tilvejebringer Rådets holdning en robust støjvurderingsproces. Med ændringsforslagene tydeliggøres støjvurderings- og beslutningsprocessen yderligere, og de er næsten alle i tråd med Kommissionens oprindelige forslag. Alle ændringsforslag kan accepteres. 4. Erklæringer fra Kommissionen Kommissionen har i bilaget fremsat en erklæring for at gøre det lettere for Rådet og Europa-Parlamentet at nå til enighed. 5. Konklusion Kommissionen støtter fuldt ud resultaterne af de interinstitutionelle forhandlinger og kan derfor acceptere Rådets førstebehandlingsholdning. ERKLÆRING Erklæring fra Kommissionen om revision af direktiv 2002/49/EF "Kommissionen drøfter bilag II til direktiv 2002/49/EF (støjberegningsmetoder) med medlemsstaterne med henblik på vedtagelse af det i løbet af de kommende måneder. Baseret på det arbejde, som Verdenssundhedsorganisationen i øjeblikket udfører vedrørende metoderne til vurdering af støjbelastningens sundhedsvirkninger, agter Kommissionen at revidere bilag III til direktiv 2002/49/EF (skøn af sundhedsvirkninger og dosisresponskurver)."